CELEX: 62013CN0129
Language: bg
Date: 2013-03-18 00:00:00
Title: Дело C-129/13: Преюдициално запитване, отправено от Hoge Raad der Nederlanden (Нидерландия) на 18 март 2013 г. — Kamino International Logistics BV, друга страна в производството: Staatssecretaris van Financiën

15.6.2013   
            
            
               BG
            
            
               Официален вестник на Европейския съюз
            
            
               C 171/11
            
         Преюдициално запитване, отправено от Hoge Raad der Nederlanden (Нидерландия) на 18 март 2013 г. — Kamino International Logistics BV, друга страна в производството: Staatssecretaris van Financiën
   (Дело C-129/13)
   2013/C 171/22
   Език на производството: нидерландски
   
      Запитваща юрисдикция
   
   Hoge Raad der Nederlanden
   
      Страни в главното производство
   
   
      Жалбоподател в производството по касационно обжалване: Kamino International Logistics BV
   
      Друга страна в производството по касационно обжалване: Staatssecretaris van Financiën
   
      Преюдициални въпроси
   
   
               1.
            
            
               Може ли националният съд да прилага пряко залегналия в правото на Съюза принцип на зачитане на правото на защита от страна на администрацията?
            
         
               2.
            
            
               При утвърдителен отговор на първия въпрос:
               
                           а)
                        
                        
                           Трябва ли залегналият в правото на Съюза принцип на зачитане на правото на защита от страна на администрацията да се тълкува в смисъл, че е налице нарушение на този принцип, когато адресатът на бъдещото решение наистина не е бил изслушан, преди администрацията да приеме неблагоприятното за него решение, но все пак впоследствие е получил възможност да бъде изслушан на следващия етап от административния процес (обжалването по административен ред), който предхожда обжалването пред националния съд?
                        
                     
                           б)
                        
                        
                           Съгласно националното право ли се определят правните последици от нарушаването на залегналия в правото на Съюза принцип на зачитане на правото на защита от страна на администрацията?
                        
                     
         
               3.
            
            
               При отрицателен отговор по буква б) от втория въпрос: какви обстоятелства може да вземе предвид националният съд при определянето на тези правни последици, и по-специално може ли да вземе предвид дали при липсата на нарушение на залегналия в правото на Съюза принцип на зачитане на правото на защита от страна на администрацията изходът от производството би бил различен?